Seuntjie sterf na motorhek op hom val‘n Sesjarige seuntjie van Kensington, Johannesburg is dood nadat ‘n motorhek op hom geval het. ŉ Woordvoerder van Netcare911, Jeffrey Wicks, sê toe paramedici by die toneel opdaag het hulle vasgestel dat die kind ernstige beserings opgedoen het. “Hy is op die toneel dood verklaar,” het Wicks gesê. Wicks sê die motorhek het van die spoor gegly en op die seun geval toe hy probeer het om dit oop te stoot.